*****

ΚΑΝΟΝΙΣΜΟΣ (ΕΟΚ) αριθ. 3548/83 ΤΗΣ ΕΠΙΤΡΟΠΗΣ

της 15ης Δεκεμβρίου 1983

περί τροποποιήσεως του παραρτήματος των κανονισμών (ΕΟΚ) αριθ. 1559/70, (ΕΟΚ) αριθ. 1560/70, (ΕΟΚ) αριθ. 1561/70, (ΕΟΚ) αριθ. 1562/70 και (ΕΟΚ) αριθ. 55/72

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως αγοράς στον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 2004/83 (2), και ιδίως το άρθρο 21 παράγραφος 3,

Εκτιμώντας:

ότι το παράρτημα των κανονισμών:

- (ΕΟΚ) αριθ. 1559/70 της Επιτροπής της 31ης Ιουλίου 1970 περί καθορισμού των προϋποθέσεων για τη διάθεση οπωροκηπευτικών που αποσύρονται από την αγορά στις βιομηχανίες ζωοτροφών (3), όπως τροποποιήθηκε τελευταία από τον κανονισμό (ΕΟΚ) αριθ. 3481/80 (4),

- (ΕΟΚ) αριθ. 1560/70 της Επιτροπής της 31ης Ιουλίου 1970 περί καθορισμού των προϋποθέσεων για την ανάθεση των εργασιών μεταποιήσεως σε χυμό των οπωροκηπευτικών που αποσύρονται από την αγορά (5), όπως τροποποιήθηκε από τον κανονισμό (ΕΟΚ) αριθ. 1936/83 (6),

- (ΕΟΚ) αριθ. 1561/70 της Επιτροπής της 31ης Ιουλίου 1970 περί καθορισμού των προϋποθέσεων για την ανάθεση των εργασιών αποστάξεως ορισμένων οπωρών που αποσύρονται από την αγορά (7), όπως τροποποιήθηκε τελευταία από τον κανονισμό (ΕΟΚ) αριθ. 3481/80,

- (ΕΟΚ) αριθ. 1562/70 της Επιτροπής της 31ης Ιουλίου 1970 περί καθορισμού των προϋποθέσεων για τη διάθεση ορισμένων φρούτων που αποσύρονται από την αγορά στις βιομηχανίες αποστάξεως (8), όπως τροποποιήθηκε τελευταία από τον κανονισμό (ΕΟΚ) αριθ. 3481/80,

- (ΕΟΚ) αριθ. 55/72 της Επιτροπής της 12ης Ιανουαρίου 1972 περί των όρων προσκλήσεως υποβολής προσφορών για τη διάθεση των οπωροκηπευτικών τα οποία αποσύρθηκαν από την αγορά (9), όπως τροποποιήθηκε τελευταία από τον κανονισμό (ΕΟΚ) αριθ. 1937/83 (10),

προβλέπει έναν κατάλογο των οργανισμών που ορίζονται από τα κράτη μέλη για την πραγματοποίηση των εργασιών που προβλέπονται από τους κανονισμούς αυτούς·

ότι, δεδομένου ότι άλλαξε η διεύθυνση του δανικού οργανισμού και ότι ο γαλλικός οργανισμός αντικαταστάθηκε από έναν οργανισμό που δημιουργήθηκε πρόσφατα, πρέπει να τροποποιηθεί αναλόγως το παράρτημα των ανωτέρω κανονισμών·

ότι τα μέτρα που προβλέπται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Οπωροκηπευτικών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο μόνο

Στο παράρτημα των κανονισμών (ΕΟΚ) αριθ. 1559/70, (ΕΟΚ) αριθ. 1560/70, (ΕΟΚ) αριθ. 1561/70, (ΕΟΚ) αριθ. 1562/70 και (ΕΟΚ) αριθ. 55/72, οι ενδείξεις που αφορούν τους οργανισμούς τους προβλεπόμενους από τη Γαλλική Δημοκρατία και το Βασίλειο της Δανίας αντικαθίστανται από τις ακόλουθες ενδείξεις:

«Γαλλική Δημοκρατία:

Office national interprofessionnel des fruits et legumes et de l'horticulture (Oniflhor),

164, rue de Javel,

F - 75015 Paris

Βασίλειο της Δανίας:

EF-Direktoratet,

Direktoratet for Markedsordningerne,

Frederiksborggade 18,

DK-1360 Koebenhavn K.,

τέλεξ: 15137,

τηλ: 01 927000».

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 15 Δεκεμβρίου 1983.

Για την Επιτροπή

Poul DALSAGER

Μέλος της Επιτροπής

(1) ΕΕ αριθ. L 118 της 20. 5. 1972, σ. 1.

(2) ΕΕ αριθ. L 198 της 21. 7. 1983, σ. 2.

(3) ΕΕ αριθ. L 169 της 1. 8. 1970, σ. 55.

(4) ΕΕ αριθ. L 363 της 31. 12. 1980, σ. 87.

(5) ΕΕ αριθ. L 169 της 1. 8. 1970, σ. 59.

(6) ΕΕ αριθ. L 191 της 15. 7. 1983, σ. 42.

(7) ΕΕ αριθ. L 169 της 1. 8. 1970, σ. 63.

(8) ΕΕ αριθ. L 169 της 1. 8. 1970, σ. 67.

(9) ΕΕ αριθ. L 9 της 12. 1. 1972, σ. 1.

(10) ΕΕ αριθ. L 191 της 15. 7. 1983, σ. 43.